FCSB este lider în SuperLiga României, având un avans de 4 puncte față de Universitatea Craiova, cu un meci mai obținut disputat.
Costel Gâlcă: "Campionatul nu este jucat"
FCSB întâlnește Farul Constanța duminică, în etapa cu numărul 2 din play-off, iar în cazul unui succes, formația antrenată de Elias Charalambous se poate distanța la 7 puncte de Universitatea Craiova.
Într-un interviu oferit pentru GSP, Costel Gâlcă, ultimul antrenor care a adus titlul pentru FCSB, a vorbit despre lupta la campionat, dar a transmis și un avertisment pentru gruparea roș-albastră.
"Nuuu! Campionatul nu este jucat. Dar favorita principală este FCSB. A demonstrat că merită locul 1, are niște puncte avans, are prima opțiune la câștigarea titlului. A făcut meciuri bune, dar se mai poate încurca. Pot apărea sincope, accidente, play-off-ul încă este la început. Să nu se păcălească!
Să dea Dumnezeu să câștige tot ce poate câștiga! Eu am avut acel sezon fantastic, dar a fost alături de echipă, o muncă în echipă, a tuturor de la club.
FCSB are condiții bune, un lot foarte bun, mereu a fost sus, cred că în 2024 va fi campioană. De ce n-a fost campioană din 2015 până acum? Neșansa sau decizii prost luate sau, mai bine zis, nu s-a luat decizia cea mai bună. Dar FCSB a făcut investiții mari, inclusiv în campionatul românesc, au produs bani prin transferuri." - a transmis acesta.
Totodată, Costel Gâlcă a vorbit și despre șansele ca el să revină în fotbalul românesc.
"În fotbal o să mă întorc când o să fiu abordat, apoi să ajungem la o înțelegere. Îmi doresc să revin, indiferent că va fi afară, în străinătate, sau în România. Nu am ajuns la idei apropiate, de aceea nu m-am întors până acum în România." - a încheiat el.
SuperLiga, clasament play-off
1. FCSB – 35 puncte (-1 meci)
2. Universitatea Craiova – 31 *
3. CFR Cluj – 28 p *
4. Rapid București – 28 p *
5. Farul Constanța – 25 p * (-1 meci)
6. Sepsi Sf. Gheorghe – 23 p *
* Echipele care au beneficiat de rotunjire la înjumătățirea punctelor.